

REPUBLIKA HRVATSKA

VARAŽDINSKA ŽUPANIJA

OPĆINA VINICA

KLASA: 300-01/25-01/3

URBROJ: 2186-11-25-1


GODIŠNJE IZVJEŠĆE O

PROVEDBI PROVEDBENOG

PROGRAMA

OPĆINE VINICA

ZA 2024. GODINU



Vinica, veljača 2025.

1. **Pregled stanja u upravnom području**

Provedeni program Općine Vinica za razdoblje 2021. -2025. izrađeni je u prosincu 2021. godine. U provedbi programa kroz godinu nije se značajno promijenio društveni i politički kontekst. Od početka mandata načelnika i općinskog vijeća došlo je do izmjene u sastavu vijeća, na mjesto Matije Galovića, postavljen je Marijan Mihalić.

Nakon velike inflacije koja se događa svakodnevno, ipak su se radovi uspjeli pokrenuti, ali sa znatno većim troškovima od planiranih. U 2024 godine realizira smo dosta projekata, novi projekti su u planu i počeli su s realizacijom (projektni zadaci, građevinske dozvole i slično). U dječjem vrtiću Vinica, djelatnicama su usklađene plaće s zakonskom regulativom. Uređena je zgrada općine Vinica. U 2024. godini održano je 6. sjednica Općinskog vijeća. Kroz godinu su se isplaćivale potpore sukladno programima koji su usvojeni. Sklopljeni je projekt „zaŽeli“ u kojem su zaposlene 2 žene koje brinu o 12 korisnika.

1. **Izvješće o napretku u provedbi mjera**
2. **Jačanje kompetentnosti lokalne samouprave**

U 2024. godini nabavljena su nova računala i nova mrežna oprema te je u tu svrhu uloženo 3.049,48 €.

Aktivnosti koje su provedene kod ove mjere su aktivnosti vezane za redovnu djelatnost izvršnog i predstavničkog tijela. Kroz 2024. godinu održano je 6 sjednica Općinskog vijeća Općine Vinica. Načelnik obavlja dužnost volonterski. Iznos koji je do sada potrošen na provedbu ove aktivnosti je 40.518,02 €.

Na sjednicama donesene mnoge odluke koje se tiču samog provedbenog programa, kako bi se on mogao ostvarivati.

Većina zaposlenika je kroz godinu sudjelovala u edukacijama i stručnim seminarima. U tu svrhu je uloženo 4.150,00 €.

1. **Inovacije, poduzetništvo i novi proizvodi radi digitalne transformacije**

Kod ove mjere subvencionirali smo obrtnicima i OPG-ovim nabavu opreme i novih strojeva. Ova aktivnost je provedena sukladno zahtjevima poduzetnika i OPG-ova. Prema Odluci vijeća aktivnost se provodi na način da općina sufinancira do 15% vrijednosti opreme/ stroja, a u maksimalnom iznosu do 1.991,00 € godišnje. U 2024. godini tu je subvenciju koristilo 6 OPG-a te 5 poduzetnika. Kroz 2024. godinu subvencioniralo je poljoprivrednicima osiguranje usjeva, okrupnjavanje poljoprivrednog zemljišta, potpore su se isplaćivale pčelarima i slično. Ukupno za subvencije poduzetnicima, poljoprivrednicima i ostalima je isplaćeno 24.480,48€.

U ciljanu vrijednost smo stavili 25, a zaprimili i isplatili samo 11 zahtjeva.

Problem je što je sve manji broj poduzetnika i OPG-ova na našem području. S obzirom da se planiramo razvijati u smjeru turizma, poduzetništva s naglaskom na nove tehnologije, potrebno je više poticati ljude na razvijanje u tome smjeru kroz donošenje dodatnih mjera poticaja.

1. **Poticanje na uključivanje u sportske aktivnosti**

Prva aktivnost koja je ostvarena unutar te mjere je poticanje rada sporta kroz sportske klubove, studentske i rekreativne aktivnosti. Ova aktivnost je ostvarena kroz sufinanciranje rada sportskih klubova. Sufinanciran je rad 10 klubova koji djeluju na području naše općine ili s djecom s našeg područja koji je za redovitu djelatnost te je u tu svrhu isplaćeno 28.619,12 €.

Druga aktivnost je poticanje sporta kroz odgojno-obrazovni sustav. Provedbom projekta prijavljenog na javni poziv Središnjeg državnog ureda za demografiju i mlade, odnosno Ministarstva demografije i useljeništva omogućeni su djeci dodatni sati nastave tjelesne i zdravstvene kulture (30/60 sati, ovisno o aktivnosti određenoj za pojedini razred) u Osnovnoj školi Vinica, Područnoj školi Ladanje Gornje i Područnoj školi Natkrižovljan, za učenike od 1. do 4. razreda. Predškolskim grupama Dječjeg vrtića Vinica 30 sati besplatnog programa gimnastike. U tu svrhu je u 2024. godini isplaćeno 306,60 €.

Treća aktivnost je poticanje rada stručnih kadrova u sportu koju smo ostvarili kroz financiranje rada trenera u nogometnom klubu. Iznos koji je utrošeni je 3.201,79 €.

Provedbom projekta prijavljenog na javni poziv Središnjeg državnog ureda za demografiju i mlade, odnosno Ministarstva demografije i useljeništva omogućeno je djeci s područja Općine Vinica dodatno besplatno pohađanje rekreativnih aktivnosti koje će se provoditi u Općini Vinica tijekom školske godine 2024/2025 za djecu predškolske dobi te djecu od 1. do 4. razreda osnovne škole.

Na javni poziv Ministarstva unutarnjih poslova prijavljen je projekt „Izgradnja biciklističkog poligona“ isti je odobren te je pokrenut postupak nabave izvođenja radova. Isti su planirani za završetak u 2025. godini.

Na Javni poziv Ministarstva Turizma i sporta prijavljen je projekt „Sportski centar Vinica – Nogometno igralište“ koji je u 2025. Ugovoren i nabava radova planirana se u 2025. godini.

1. **Ulaganje u modernizaciju turizma, povećanje kvalitete ponude i smještajnih kapaciteta**

U 2024. godini u Općini Vinica održani je 3. po redu Advent u Vinici. U 2024. godine postavile su se turističke table. U 2024. godini za rad Turističke zajednice „Sjever Zagorje“ uloženo je 5.834,98 €. U 2024. godini postavljene su ljuljačke s pogledom i dalekozori na više lokacija po općini.

1. **Društveno poticana stanogradnja**

U 2024. godini pokrenuti je postupak donošenja Prostornog plana uređenja Općine Vinica nove generacije, te još nisu potrošena nikakva sredstva u tu svrhu.

1. **Odgoj i obrazovanje**

Tijekom akademske godine 2023./2024. stipendirali smo 28 studenta, što je za ovu godinu bio trošak od 15.534,17 €. Nagradilo se i troje najuspješnijih studenata sa pojedinačnom nagradom od 663,61 €.

Od 2023. godine uvedena je mjera stipendiranja učenika srednjih škola te je ciljna vrijednost bila 20, a uvjete iz odluke zadovoljilo je 23 učenika za školsku godinu 2023./2024. Ukupno isplaćene stipendije učenicima u 2024. godini su 5.469,30 €.

Od 2021. godine je u Osnovnoj školi Vinica zaposlena je učiteljica u produženom boravku na neodređeno vrijeme te je u 2024. godini za plaće i doprinose za istu utrošeno 23.306,41 €.

Nagrađivani su i učenici za ostvarene uspješne rezultate na državnim i županijskim natjecanjima u iznosu od 2.964,47 €.

Za sve učenike OŠ Vinica nabavljene su radne bilježnice i likovne mape u iznosu od 23.464,63 €.

Aktivnosti iz ove mjere se redovito provode te je plan iste zadržati i kroz 2024./2025. školsku godinu.

1. **Briga o djeci**

U Dječjem vrtiću Vinica ima redovnih 109 polaznika i kako je vrtić u općinskom vlasništvu, općina financira rad vrtića s 60 % ekonomske cijene, a od 1. srpnja 2024. godine općina sufinancira boravak djece u vrtiću sa 70 %. U 2024. godini ukupno je financirano od strane Općine Vinica 287.523,05 €.

U Dječjem vrtiću Vinica postavili smo nova igrala, te je u tu svrhu uloženo 32.708,01 €.

Općina Vinica je financirala dodjelu dječjih darova povodom blagdana sv. Nikole za djecu vrtićke dobi te djecu školske dobi do 4. razreda osnovne škole u ukupnom iznosu od 3.159,67 €.

1. **Demografska revitalizacija**

Aktivnost koja se redovito provodi je jednokratna naknada za novorođenče. Naknada se isplaćuje na zahtjev roditelja, te je u 2024. godini isplaćena naknada za 23 novorođenčadi u iznosu od 18.050,29 €.

Unutar ove mjere provodi se aktivnost financiranja odvoza kanti za pelene. Prema odluci, pravo na kante za pelene imaju djeca do 36 mjeseci starosti i starije osobe s inkontinencijom.

U 2024. godini je potrošeno 2.705,70 € na tu aktivnost.

Potpore u stambenom zbrinjavanju mladih isplaćuju se na način da se mladima sufinancira rata stambenog kredita, oslobađa ih se plaćanja komunalne naknade, komunalnog i vodnog doprinosa, te im se isplaćuje jednokratna naknada za kupnju prve nekretnine. Ovu potporu je u 2024. godini koristilo 20 mladih obitelji, te je u tu svrhu isplaćeno 15.975,36 €.

1. **Socijalna skrb**

U 2024. godini isplatili smo 15 naknada za ogrjev u iznosu od 160,00 € po korisniku, u ukupnom iznosu od 2.400,00 €.

Jednokratnu pomoć za podmirenje troškova isplatili smo dvjema obiteljima u ukupnom iznosu od 1.364,89 €.

U povodu Uskrsnih i Božićnih blagdana, umirovljenicima s mirovinama manjima od 450,00 € isplaćena je uskrsnica i božićnica u iznosu od 30,00 € po korisnika. Za jednokratne potpore umirovljenicima povodom Uskrsa i Božića ukupno isplaćeno 16.560,00 €.

1. **Protupožarna i civilna zaštita**

Za vatrogasnu zajednicu Općine Vinica u 2024. godine izdvojeno je 44.115,75 € za redovnu djelatnost zajednice. Vatrogasci obnavljaju opremu, idu na osposobljavanja, uređuju prostore i slično.

Za vjersku zajednicu na području općine je izdvojeno 14.000,00 € za redovnu djelatnost.

Za redovnu djelatnost i nabavu nove opreme za potrebe civilne zaštite izdvojeno je 12.355,65 €.

Donacije prema zakonu isplaćene su u iznosu od 6.527,28 €. (Crveni križ, HGSS..)

1. **Promet i održavanje javnih prometnica**

Kroz cijele godine održavamo prometnice na našem području. Ceste se održavaju košnjom, uređenjem nogostupa, uklanjanjem snijega, leda i slično. Općina Vinica je u tu svrhu u 2024. godini izdvojila 16.997,16 €.

1. **Uređenje naselja i stanovanje**

Kroz 2024. godinu zaprimili smo jedan zahtjev za sufinanciranje energetske obnove obiteljske kuće, te je po tom zahtjevu isplaćena potpora u iznosu od 391,96 €.

U 2024. godini uređena je zgrada Općine Vinica i u tu svrhu je utrošeno 155.944,06 €.

U svrhu svog komunalnog održavanja uloženo je 151.468,07 €, .

1. **Provedba programa Zaželi**

2024. godine sklopljeni je novi ugovor s Općinom Bednjom, te su u sklopu ove mjere zaposlene 2 žene starije od 50 godina koje se brinu o starim i nemoćnim korisnicima. Ukupno imaju 12 korisnika. Ukupno financirani iznos za projekt Zaželi u 2024. godine je 14.003,60 €. Projekt se provodio do 2027. godine.

1. **Doprinos ostvarenju ciljeva javnih politika**

U tabličnom Izvješću o provedbi provedbenog programa je vidljivo koja mjera i aktivnosti pridonose provedbi strateških ciljeva Nacionalne razvojne strategije Republike Hrvatske za razdoblje do 2030. godine (u stupcu „Naziv cilja hijerarhijski nadređenog akta strateškog planiranja“).

Pod strateškim ciljem „6. Demografska revitalizacija i bolji položaj obitelji“ pripada mjera Demografske revitalizacije, gdje je posebno važna aktivnost isplate Jednokratne naknade za novorođenče, koje su među najvećima u našem kraju pa tako za prvo dijete iznosi 663,61 €, a za svako daljnje dijete 132,72 € više.

Tijekom 2024. godine dosta sredstava je ulagalo u sportske aktivnosti s ciljem pokretanja mladog stanovništva i sprječavanja pretilosti. Ta mjera pridonosi strateškom cilju 5.: Zdrav, aktivan i kvalitetan život, te prioritetnom području javnih politika br.2.: Zdravlje, zdrave prehrambene navike i aktivni život kroz sport.

Bitna stvar koja je uvedena u Općini Vinica je učitelj na neodređeno vrijeme u produženom boravku, što pridonosi strateškom cilju broj 2.: Obrazovani i zaposleni ljudi. Pod isti cilj pripada i mjera stipendiranja učenika srednjih škola i studenata. Ta mjera pripada pod Prioritetno područja javnih politika broj 3. Unaprjeđenje visokog obrazovanja.

U Osnovnoj školi Vinica uveli smo dodatni 3 sat Tjelesne i zdravstvene kulture. Te je omogućeno djeci s područja Općine Vinica dodatno besplatno pohađanje rekreativnih aktivnosti koje će se provoditi u Općini Vinica tijekom školske godine 2024/2025 za djecu predškolske dobi te djecu od 1. do 4. razreda osnovne škole.

Općina Vinica sufinancira boravak djeteta u vrtiću sa 70 % iznosa ekonomske cijene, što znači da roditelj sufinancira iznos od 30 %.

OPĆINSKI NAČELNIK OPĆINE VINICA

dr. sc. Branimir Štimec, prof.